*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*209. számú előterjesztés*

Bátaszék Város Önkormányzat Képviselő-testületének 2022. október 26-án

16 órakor megtartandó rendkívüli ülésére

Döntés a 2021-27-es időszakban megvalósítandó TOP PLUSZ projektek listájának módosításáról

|  |
| --- |
| **Előterjesztő:** Dr. Bozsolik Róbert polgármester**Készítette**: Bozsolik Zoltán mb. városüzemeltetési irodavezető  **Törvényességi ellenőrzést végezte:** Kondriczné dr. Varga Erzsébet  jegyző**Tárgyalja:**PG Bizottság: 2022. 10. 25. |

***Tisztelt Képviselő-testület!***

Bátaszék Város Önkormányzat Képviselő-testülete 309/2021.(XI.24.) önkormányzati határozatával fogadta el a 2021-27-es időszakban megvalósítandó projektekről szóló tájékoztatót. Egyben döntött a 2021-27-es időszakban megvalósítandó projektek prioritási sorrendjéről is.

2023. márciusában várhatóan új pályázati kiírás jelenik meg az önkormányzati épületek energetikai korszerűsítésére, helyi egészségügyi és szociális infrastruktúra fejlesztésére vonatkozóan.

Két projekthelyszínt javaslunk:

I. Központi orvosi rendelő (Kossuth utca 54.)

- háztartási méretű kiserőmű – hűtő- fűtő klímák vagy elektromos fűtőtest

- épületszigetelés víz elleni szigetelése és hőszigetelés

- rendelőhelység korszerűsítés

- parkoló kialakítása a megvásárolt területen

II. Gyerekorvosi rendelő, védőnői szolgálat (Budai u. 61.)

- háztartási méretű kiserőmű bővítés – hűtő fűtő klímák, vagy elektromos fűtőtest

- épületszigetelés víz elleni szigetelése és hőszigetelés

- esetleges funkcionális bővítés

**H a t á r o z a t i j a v a s l a t :**

**a 309/2021.(XI.24.) önkormányzati határozat módosítására**

Bátaszék Város Önkormányzatának Képviselő-testülete

1. a 2021-27-es időszakban megvalósítandó projektekről szóló tájékoztató elfogadásáról szóló 309/2021.(XI.24.) önkormányzati határozat b) pontja helyébe a következő rendelkezés lép

„b) a 2021-27-es időszakban megvalósítandó projektek prioritási sorrendjét

1. Szociális alapszolgáltatások fejlesztése Bátaszéken

2. Közétkeztetési célt szolgáló konyha korszerűsítése

3. Bátaszék város úthálózatának fejlesztése

4. Rekultivált hulladéklerakó lezárása

5. Illegális hulladéklerakó felszámolása

***6. Központi orvosi rendelő (Kossuth utca 54.)***

 ***épületének korszerűsítése***

***7. Gyerekorvosi rendelő, védőnői szolgálat***

 ***(Budai u. 61.) épületének korszerűsítése***

8. Inkubátorház építése

9. Iparterület fejlesztése II. ütem

10. Bátaszék Tanuszoda gazdaságélénkítő sportolási infrastruktúra-fejlesztése

11. Autóbusz-forduló és kiszolgáló épületek létesítése

12. Alsónyék-Bátaszék-Báta kerékpárút kiépítése

13. Bátaszék, Mozi tér és környéke csapadékvíz elvezetése

14. Kerékpáros közlekedésfejlesztés Bátaszéken 56-os főközlekedési út mellett a hiányzó szakaszokon

határozza meg,”

b) a 309/2021.(XI.24.) önkormányzati határozat c) pontja helyébe a következő rendelkezés lép

„c) felkéri a Bátaszéki Közös Önkormányzati Hivatal jegyzőjét az 1., 2., 3., 4., 5., 6., 7. számú projektek előkészítésének megkezdésére.”

*Határidő:* folyamatos

*Felelős:* Kondriczné dr. Varga Erzsébet jegyző

 (az előkészítési munkák megkezdéséért)

*Határozatról értesül:*

Bátaszéki KÖH városüzemeltetési iroda

irattár